Den første serien

## Oversettere

Lisa Vesterås, Lene Stokseth, Kristina Quintano, Tora Larsen Morset

## Bøker

*Tilbake til villmarken*, *Flammer og is*, *Skogens hemmeligheter*, *Før stormen*, *Farlige spor*, *Mørkets time*

## Kronologi

### Etterfulgt av:

*En ny profeti*

***Den første serien*** (eng. *The Prophecies Begin*) — er den første serien i *Kattekrigerne*. Den følger kosekatten Rødpus i det han blir med i Tordenklanen, og blir en kriger kalt Ildhjerte. Senere blir han Tordenklanens leder Ildstjerne.

## Sammendrag

Rødpus, en kosekatt møter en dag en klankatt, Gråpote i skogen. Det fører til at han blir med i Tordenklanen, en av de fire klanene i skogen, og han får navnet Ildpote. Tordenklanens leder Blåstjerne, tror at han er ilden som skal redde dem alle, en profeti Spraglepels fikk fra Stjerneklanen. Han og hans gode venn Gråpote hjelper Ravnepote vekk fra Tigerklo som er en trussel, og er med på å bekjempe Skyggeklanens leder Knekkstjerne, som blir ført i eksil med sine følgere. Etter kampen får de sine krigernavn, Ildhjerte, og Gråstripe. De får så sine første lærlinger. Ildhjertes mistanker om Tigerklo fortsetter å vokse, og han må holde bestevennens forhold hemmelig mens han navigerer livet som kattekriger. Han fortsetter å lete etter bevis, og finner ut at det er sant det Ravnepote sa, Tigerklo drepte klanens forrige nestleder, Rødhale, i kampen mot Elveklanen. Ildhjerte og lærlingen hans Kullpote klarer å hindre Knekkstjernes forsøk på å ta over leiren til Tordenklanen. På grunn av Tigerklos forræderi blir han forvist og Ildhjerte får hans posisjon som nestleder for Tordenklanen. Gråstripe drar til Elveklanen for å være med katttungene sine. Ildhjerte føler seg overveldet av alt som skjer og sliter med å holde klanen sammen ettersom Blåstjernes mentale tilstand forverres.
En brann oppstår i skogen og ødelegger Tordenklanenes leir, og de blir nødt til å søke ly hos Elveklanen. Leopardstjerne antar da at Tordenklanen står i gjeld til henne, og klanen har vanskelig for å komme seg. Det blir avslørt at Nattstjerne ikke ble akseptert av Stjerneklanen som leder og ble dermed ikke gitt sine ni liv og etterlater Skyggeklanen uten en leder etter hans død. De blir tvunget til å velge den utviste Tigerklo som leder som presenterer seg selv som en sterk og verdig kandidat. Når Blåstjerne får vite dette, får det hennes mentale tilstand og tilregnelighet til å forverres ytterligere. Ildhjerte unngår en urettferdig kamp med Vindklanen ved å arrangere et møte med Kjempestjerne, men ender opp med å miste Blåstjernes tillit. Hemmeligheter fortsetter å avsløre seg selv når Ildhjerte avslører for Tåkefot og Steinpels at Blåstjerne er moren deres for å forhindre dem i å angripe henne i kamp. I mellomtiden finner patruljer rester av byttedyr som viser seg å være fra en flokk med hunder som blir ledet til Tordenklanens leir. Ildhjerte og de andre krigerne legger ut en plan for å lede hundene over juvet til deres død, men under oppdraget drukner Blåstjerne når hun hjelper Ildhjerte med å komme seg løs fra en hund, og som et resultat faller hun ned i juvet selv.
Ildstjerne er nå leder for Tordenklanen, og sliter med å fylle stillingen sin. Tigerstjerne og Leopardstjerne danner en allianse for å danne Tigerklanen, men Tordenklanen og Vindklanen slutter seg ikke til dem. Ildstjerne slår seg sammen med Kjempestjerne og danner Løveklanen for å kjempe mot Tigerklanen, men Tigerstjerne blir drept av Rappen, en lovløs katt, før de rekker å kjempe. Rappen sier at klanene har tre dager på seg til å forlate skogen, ellers blir de drevet ut. Klanene bestemmer seg for å bli, alle går sammen som Løveklanen for å kjempe mot Blodklanen, og klarer sammen å drive dem bort når Ildstjerne dreper Rappen. Klanene oppløser Løveklanen, og slår seg ned på den måten de var før.
## Kort om bøkene

### *Tilbake til villmarken*

Rødpus, en kosekatt, våger seg ut av tobeiningens rede og møter Gråpote, Blåstjerne og Løvehjerte. Han slutter seg til klanen deres, Tordenklanen, som en lærling ved navn Ildpote. Blåstjerne har en mistanke om at han kan være ilden som vil redde klanen, som Spraglepels hadde nevnt for henne. Han blir god venn med Gråpote og Ravnepote, selv om han blir hånet av de andre for sin bakgrunn som kosekatt. Når han havner i en kamp mot Langhale mottar han respekt fra de fleste andre kattene når halsbåndet hans revner og han klarer å rive av en bit av Langhales øre. Han slår seg ned i klanlivet, med Løvehjerte og Tigerklo som mentorer. Ravnepote lider i mellomtiden under Tigerklos harde veiledning og kunnskapen om at han myrdet Rødhale. Ildpote finner Skyggeklankatten Flatfjes, og de slåss, men Ildpote ender opp med å mate henne i stedet, og han spiser litt selv, og bryter dermed krigerkodeksen. Som straff for dette blir han tvunget til å ta vare på henne mens hun er i fangenskap hos Tordenklanen.
Spraglepels, medisinkatten som Ildpote var forelsket i, blir myrdet av Kloretryne, og Flatfjes og Snøpels sine kattunger forsvinner. alle mistenker at det er Flatfjes som har drept medisinkatten og stjålet ungene men Blåstjerne er i tvil og vil være rettferdig, og sender derfor Ildpote og venne hans for å finne dem i hemmelighet. Når han og Gråpote leter etter Flatfjes, ber de Ravnepote flykte fra Tigerklo til Bonden, en einstøing som bor langt unna. De følger han et stykke på veien før de returnerer til Tordenklanens territorium for å lete etter Flatfjes og kattungene. En Tordenklan-patrulje finner dem, og lager en plan med Flatfjes´ hjelp. Sammen med vennene sine hjelper han til med å tvinge Knekkstjerne ut av Skyggeklanen sammen med sine nærmeste følgere, og de får returnert kattungene til Tordenklanen. Dette gir ham krigernavnet Ildhjerte, og han og Gråstripe har seremoniene deres sammen, og Flatfjes blir gjort til Tordenklanens medisinkatt etter Spraglepels.
### *Flammer og is*

Ildhjerte drar med sin venn Gråstripe på en reise for å finne Vindklanen og ta dem med tilbake til skogen, etter at de ble jaget bort fra territoriet sitt av Knekkstjerne. Oppdraget deres er vellykket. På vei hjem til Tordenklanleiren blir de eskortert av noen Vindklankrigere og de bestemmer seg for å ta en snarvei gjennom Elveklanens territorium. Ved juvet på territoriet til Elveklanen møter de en elveklanpatrulje og kamp bryter ut. Plutselig faller Hvitklo, en elveklankatt, ned i juvet og dør. Dette ender kampen og kattene drar til hver sin leir mens spenningen mellom de to klanene forblir høy. Ildhjerte og Gråstripe får sine første lærlinger, og mens de er ute på patrulje sammen, faller Gråstripe gjennom isen på elven. En elveklankriger ved navn Sølvbekk kommer til utsetning og redder han opp fra det iskalde vannet. Etter dette fortsetter de to å møte hverandre i all hemmelighet. Ildhjerte finner ut av de romantiske møtene og ber dem slutte, men det gjør de ikke. Ildhjertes lærling, Kullpote, får beinet permanent skadet på Tordenstien av et monster.
Hvithoste bryter ut i leiren, og Ildhjerte besøker søsteren Prinsesse på tobeiningstedet for å hente kattemynte. På neste samling anklager Tordenklanen Skyggeklanen for å stjele byttedyr, men finner snart ut at det er Knekkstjerne og følgerene hans som er de virkelige tyvene. De angriper Tordenklanens leir når den nesten er tom på grunn av at Tigerklo tok alle krigere bortsett fra Ildhjerte for å kjempe mot Skyggeklanen. Imidlertid blir Knekkstjerne og følgerne hans beseiret av Ildhjerte og de gjenværende kattene, og Knekkstjerne, nå Knekkhale, holdes fange hos Tordenklanen. Halvhår kommer med nyheter om at Vindklanen blir angrepet av både Elveklanen og Skyggeklanen, så Tordenklanen kommer dem til unnsetning. Imidlertid tviler Tigerklo på Ildhjertes lojalitet, siden han viste nåde for Sølvbekk under slaget, da han gjenkjente henne som Gråstripes make.
### *Skogens hemmeligheter*

Ildhjerte søker etter svar om Rødhales død, og samler informasjon fra både Ravnepote og Tåkefot. Han tenker seg om, og konkluderer med at Kullpotes ulykke faktisk var en felle satt for Blåstjerne av Tigerklo. Ildhjerte begynner å stole mindre og mindre på Tigerklo, og Gråkulp avslører for ham at Tåkefot og Steinpels ikke er ungene hennes, men at de er fra Tordenklanen. Midt i alt dette utfører Ildhjerte sine krigeroppgaver, hjelper til med å holde Gråstripe og Sølvbekks forhold hemmelig, trener opp Gråstripes lærling Spraglepote, finner seg i sin nevø snøballs ulydighet og møter kontinuerlig Tigerklos fientlighet.
Etter at han og Gråstripe reddet et par Elveklan-kattunger, tilbyr de å jakte for den rivaliserende klanen, og blir straffet når de blir oppdaget. Skyggeklanen finner ut at Tordenklanen gir ly til Knekkhale , som gjør Vindklanen ildsinte, det blir til et opprør, og allianser begynner å dannes. I mellomtiden venter Sølvbekk nå Gråstripes kattunger, men hun dør under fødselen. De to ungene overlever og Elveklanen mener de har krav på dem. Snøpote går nå i lære hos Ildhjerte, og mens de er på et jaktoppdrag, ser de Tigerklo lede en gjeng lovløse for å angripe Tordenklanens leir. Tordenklanen vinner slaget ved hjelp av en Elveklan-patrulje men Blåstjerne blir sterkt rystet over nestlederens svik. Hun forviser ham fra klanen, og kunngjør at Ildhjerte vil være den nye nestlederen, og bryter også krigerkodeksen ved å navngi ham etter månehøyde, noe som ryster klanens tro. Blåstjerne går så med på at Gråstripes kattunger tilhører Elveklanen og han velger å bli med dem dit for å være tilstede i deres oppvekst.
### *Før stormen*

Ildhjerte prøver å slå seg til ro med sin nye rolle som nestleder for Tordenklanen, men klankameratene er fortsatt i sjokk av sviket til Tigerklo. Blåstjerne er mest berørt, og når Vindklanen nekter henne tilgang til Høyberget, tror hun at Stjerneklanen har forlatt dem. Som et resultat glir Blåstjerne inn i ytterligere paranoia, spesielt når det oppdages Skyggeklanlukt på territoriet til Tordenklanen. Det viser seg å være Lillesky og Hvithals, som er svært syke. Kullhår, Tordenklanens medisinkattlærling, hjelper dem mot lederens ordre, og Ildhjerte holder det hemmelig. Den nye nestlederen sliter også med nevøen og lærlingen sin, Snøpote, som har begynt å ta imot kosekattmat fra et tobeininghi, respekterer ikke krigerkodeksen og tror ikke på Stjerneklanen.
En dag blir imidlertid Snøpote tatt og ført vekk i et tobeiningmonster, og blir senere reddet med Ravnepotes hjelp. Tigerklo og en gruppe av Knekkhales gamle omstreifere angriper en Tordenklan-patrulje nær Tordenstien og dreper Virvelvind. De andre kattene i patruljer blir også nesten drept men i siste liten kommer en Elveklan-patrulje med Gråstripe, og de bekjemper dem sammen. Ildhjerte er på vakt nå, vel vitende om at den tidligere nestlederen ønsker hevn. Når været blir tørrere, oppstår det en brann i Tordenklanens territorium, og tvinger klanen til å flykte over til Elveklanens territorium. Etter at brannen er slukket, går Ildhjerte og Gråstripe ut for å inspisere skaden, og Ildhjerte finner Flatfjes i live og er vitne til hennes død. På neste samling får Tordenklan-kattene vite at på grunn av Nattstjernes død uten noen nestleder i kø etter Kullpels´ død, er Tigerklo nå Tigerstjerne, den nye lederen av Skyggeklanen.
### *Farlige spor*

Under en samling får klanene vite at Tigerstjerne er den nye lederen av Skyggeklanen. Ildstjerne er sjokkert, og klankameratene hans føler det samme når han formidler nyhetene. Tordenklanen kommer seg etter brannen blir friskere og friskere. Kullhår mottar en advarsel og hører stadig "flokk flokk" og "drep, drep", men klarer ikke å tyde meningen. Blåstjerne glir dypere inn i paranoia, og nekter å utnevne nye krigere. Hennes bekymringer forsterkes av de ulike vanskelighetene de møter, og Ildhjerte prøver å fylle plassen hennes. Patruljer finner rester av byttedyr, og Blåstjerne mener Vindklanen står bak, selv uten bevis. En kamp unngås så vidt ved at Ildhjerte setter opp et møte mellom Blåstjerne og Kjempestjerne, men han mister tilliten hennes.
Ved neste samling blir det avslørt at Leopardstjerne nå er leder for Elveklanen, og hennes første handling som leder er å prøve å ta tilbake Solberget. Elveklanen taper mot Tordenklanen, og Gråstripe vender tilbake til sin fødeklan fordi han tok side med Ildhjerte i slaget. Blåstjerne avslører for Tåkefot og Steinpels at hun er moren deres, men de nekter å tro henne. Snøhale er den eneste lærlingen som Blåstjerne er villig til å gjøre til kriger, som resulterer i den grusomme tragedien til Lyspote og Kjapplabb. Tigerstjernes kattunger blir lærlinger og Langhale finner ut om Tigerstjernes planer om å lede en hundeflokk til Tordenklanleiren. Planen går galt når Ildstjerne og klankameratene hans leder flokken mot juvet isteden, men Blåstjerne faller ned og dør etter hun reddet livet hans. Hun forsoner seg med kattungene sine og med Stjerneklanen, og utnevner Ildhjerte til klanleder.
### *Mørkets time*

Ildhjerte - nå Ildstjerne, leder av Tordenklanen - går skjebnesvangre tider i møte. Tigerstjerne har satt hele skogen i fare, og en dødelig kamp truer. I Kattekrigerne bok seks, Mørkets time, skal profetier oppfylles og helter ta form ...
## Karakterer

### Bi-karakterer

* Blåstjerne*[kilde?]*
* Tigerstjerne*[kilde?]*
* Spraglepels*[kilde?]*
* Gråstripe*[kilde?]*
* Ravnepote*[kilde?]*
* Langhale*[kilde?]*
* Svartstrek*[kilde?]*
* Snøhale*[kilde?]*
* Sandstorm*[kilde?]*
* Flatfjes*[kilde?]*
* Knekkstjerne*[kilde?]*
* Nattstjerne*[kilde?]*
* Kjempestjerne*[kilde?]*
* Leopardstjerne*[kilde?]*
* Sølvbekk*[kilde?]*
* Lyshjerte*[kilde?]*
* Kullhår*[kilde?]*
* Støvpels*[kilde?]*
* Skeivstjerne*[kilde?]*
* Tåkefot*[kilde?]*
* Steinpels*[kilde?]*
* Fjærpote*[kilde?]*
* Stormpote*[kilde?]*
* Buskepote*[kilde?]*
* Lærpote*[kilde?]*
* Rappen*[kilde?]*

### Andre karakterer

* Rødhale*[kilde?]*
* Eikehjerte*[kilde?]*
* Løvehjerte*[kilde?]*
* Snufsepus*[kilde?]*
* Bonden*[kilde?]*
* Svartfot*[kilde?]*
* Kloretryne*[kilde?]*
* Flekken*[kilde?]*
* Snøstorm*[kilde?]*
* Halvhår*[kilde?]*
* Spraglebass*[kilde?]*
* Prinsesse*[kilde?]*
* Spraglefjes*[kilde?]*
* Gråkulp*[kilde?]*
* Torneklo*[kilde?]*
* Gullblom*[kilde?]*
* Musepus*[kilde?]*
* Lillesky*[kilde?]*
* Hvithals*[kilde?]*
* Virvelvind*[kilde?]*
* Spraglehale*[kilde?]*
* Snøpus*[kilde?]*
* Kjapplabb*[kilde?]*
* Gråstein*[kilde?]*
* Marg*[kilde?]*
* Engpus*[kilde?]*
* Rovtann*[kilde?]*